Diari Oficial de la Generalitat Valenciana


Sumari del DOGV 4871, del 27-10-2004 (2004/10022)

DECRET 230/2004, de 22 d'octubre, del Consell de la Generalitat, pel qual s'acorda el cessament i el nomenament d'un vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4871

Data del DOGV
:   27-10-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/10682


Data del document
:   22-10-2004

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 230/2004, de 22 d'octubre, del Consell de la Generalitat, pel qual s'acorda el cessament i el nomenament d'un vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2004/F10794]
  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell de la Generalitat, modificat pel Decret 116/2004, de 9 de juliol, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident i nou vocals.
  
L'esmentat article 7 de l'estatut establix que els nou vocals seran nomenats pel Consell de la Generalitat, amb la distribució següent: tres representants de la conselleria competent en matèria d'obres públiques, un representant de la conselleria competent en matèria de medi ambient i un representant de la conselleria competent en matèria d'economia i hisenda, a proposta dels seus consellers respectius; tres representants de l'administració local, a proposta de la Federació Valenciana de Municipis i Províncies; i un representant de l'administració de l'estat, a proposta del delegat del govern a la Comunitat Valenciana.
  
Després de les últimes eleccions estatals, realitzades al març de 2004, s'ha procedit a la formació del nou govern estatal, així com a la remodelació en l'estructura de l'administració de l'estat i els organismes dependents, la qual cosa ha comportat la consulta a la dita administració perquè ratifique la seua actual representació en el Consell d'Administració o designe un nou membre en este.
  
Per tot això, a proposta del conseller d'Infraestructures i Transport i amb la deliberació prèvia del Consell de la Generalitat, en la reunió del dia 22 d'octubre de 2004,
  
DECRETE
  
Article 1
  
El cessament de Javier Ferrer Polo com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'administració de l'estat.
  
Article 2
  
El nomenament de Manuel Alcalde Sánchez com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'administració de l'estat.
  
El nou vocal exercirà les seues funcions pel temps que resta fins a completar el període de quatre anys per al qual va ser nomenat el vocal que substituïx, és a dir, fins al 17 de desembre de 2004, sense perjuí que puga ser nomenat més vegades per períodes de quatre anys o remogut en qualsevol moment a proposta de l'administració que representa, i del seu dret a dimitir o renunciar a la seua condició.
  
València, 22 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller d'Infraestructures i Transport,